**Ενημέρωση Υποκειμένων Δεδομένων Προσωπικού Χαρακτήρα για την επεξεργασία δεδομένων σύμφωνα με τον Γενικό Κανονισμό για την Προστασία Δεδομένων (Ε.Ε.) 2016/679, στο πλαίσιο της υλοποίησης διαγωνισμών/δράσεων του Εικαστικού Θεάτρου Κούκλας «Πράσσειν Άλογα».**

Διεύθυνση: Βασιλέως Βουλγαροκτόνου 60, Νεάπολη-Εξαρχείων, Τ.Κ. 11473, Ηλεκτρονικό ταχυδρομείο: info@prasinaloga.gr, Τηλέφωνο: 6932628305 σας ενημερώνει ότι επεξεργάζεται δεδομένα προσωπικού χαρακτήρα («προσωπικά δεδομένα») στο πλαίσιο της υλοποίησης εκπαιδευτικών διαγωνισμών/δράσεων, σύμφωνα με τα παρακάτω:

**1. Ποια δεδομένα σας συλλέγουμε;**1. Προσωπικά δεδομένα των δημιουργών των πνευματικών δημιουργιών:
α) Δεδομένα ταυτότητας: Ονοματεπώνυμο, πατρώνυμο, ιδιότητα, ρόλος ως συντελεστής σε πνευματική δημιουργία.
β) Δεδομένα επικοινωνίας: Διεύθυνση αλληλογραφίας, διεύθυνση ηλεκτρονικού ταχυδρομείου, τηλεφωνικός αριθμός, φαξ.
2. Προσωπικά δεδομένα, περιλαμβανομένων δεδομένων ήχου και εικόνας, τα οποία περιέχονται στις πνευματικές δημιουργίες που υποβάλλονται στο πλαίσιο συμμετοχής στο διαγωνισμό.

**2. Για ποια σκοπό επεξεργαζόμαστε τα προσωπικά σας δεδομένα;**
Το Εικαστικό Θέατρο Κούκλας «Πράσσειν Άλογα» έχει τις παρακάτω αρμοδιότητες:
α) την παραγωγή διαδικτυακών εκπαιδευτικών προγραμμάτων,
β) τη διάδοση εκπαιδευτικών προγραμμάτων μέσω υπηρεσιών του Διαδικτύου,
γ) την ανάδειξη της εκπαιδευτικής μεθόδου μέσω της θεατρικής κούκλας,
δ) τον σχεδιασμό, την ανάπτυξη και την εφαρμογή της εκπαιδευτικής δράσης και επιμορφωτικού προγράμματος με στόχο την χρήση της κούκλας στο πλαίσιο του οράματός μας να αναδειχθούν οι αξίες και τα οφέλη του κουκλοθέατρου και στο πως αυτό μπορεί να επιδράσει σε μια γενικότερη κοινωνική αλλαγή, που αφορά στο άτομο και τις ανθρώπινες σχέσεις.
ε) την τεκμηρίωση, τη μετεγγραφή και την παιδαγωγική αξιοποίηση οπτικοακουστικού αρχειακού υλικού του παρελθόντος,
στ) για την βεβαίωση υλοποίησης πολιτιστικού προγράμματος υπό την αιγίδα του Υπουργείου Παιδείας και Αθλητισμού,
ζ) τον χειρισμό κάθε άλλου συναφούς θέματος.

Η επεξεργασία των προσωπικών δεδομένων που υποβάλλονται για τη συμμετοχή στον διαγωνισμό αποσκοπεί στην υποστήριξη και διαχείριση των δράσεων του διαγωνισμού, στην καταγραφή και διαχείριση των έργων πνευματικής δημιουργίας που υποβάλλουν οι συμμετέχοντες, την αποθήκευσή τους στο αρχείο του Εικαστικού Θεάτρου Κούκλας «Πράσσειν Άλογα» και την προβολή τους μέσω των ψηφιακών πλατφορμών, ιστοσελίδων, που προβάλουν το έργο του Θεάτρου, των εκπαιδευτικών και της μαθητικής κοινότητας της χώρας καθώς και των συμμετοχόντων Ειδικής Κατηγορίας στο πλαίσιο της άσκησης των αρμοδιοτήτων του Θεάτρου.
Η συμμετοχή στον διαγωνισμό έχει προαιρετικό χαρακτήρα και ως εκ τούτου η συγκατάθεση των συμμετεχόντων αποτελεί τη νόμιμη βάση για την επεξεργασία των προσωπικών δεδομένων τους, σύμφωνα με τα ανωτέρω.

**3. Από πού συλλέγονται τα προσωπικά σας δεδομένα;**
Το Εικαστικό Θέατρο Κούκλας «Πράσσειν Άλογα» συλλέγει τα προσωπικά δεδομένα που περιλαμβάνονται στις αιτήσεις συμμετοχής και στις πνευματικές δημιουργίες που υποβάλλονται για τη συμμετοχή στο διαγωνισμό, καθώς και στα συνοδευτικά αυτών έγγραφα και λοιπά δικαιολογητικά.

**4.Για πόσο χρόνο τηρούνται τα προσωπικά σας δεδομένα σε αρχείο;**
Τα προσωπικά δεδομένα που συλλέγονται σύμφωνα με τα ανωτέρω μπορεί να διατηρούνται στο αρχείο του Θεάτρου και να προβάλλονται μέσω των ψηφιακών πλατφορμών, ιστοσελίδων που προβάλουν το έργο του Θεάτρου, των εκπαιδευτικών και της μαθητικής κοινότητας της χώρας στο διηνεκές, καθώς τα έργα που θα προκύψουν από τον διαγωνισμό αποτελούν δημόσιο πολιτιστικό και εκπαιδευτικό αγαθό της χώρας και η συμμετοχή στην δημιουργική αυτή δράση αποτελεί αναφορά της εκπαιδευτικής πνευματικής δημιουργίας της χώρας.

**5.Ποια είναι τα δικαιώματα σας σε σχέση με την επεξεργασία των προσωπικών σας δεδομένων;**
Διατηρείτε το δικαίωμα να υποβάλετε στο Εικαστικό Θέατρο Κούκλας «Πράσσειν Άλογα» αίτημα πρόσβασης και διόρθωσης ή διαγραφής των προσωπικών δεδομένων σας ή περιορισμού της επεξεργασίας που σας αφορά ή αντίταξης στην επεξεργασία ή φορητότητας των δεδομένων. Ομοίως, μπορείτε οποτεδήποτε να ανακαλέσετε τη συγκατάθεσή σας για την επεξεργασία των προσωπικών σας δεδομένων, χωρίς να θιγεί η νομιμότητα της επεξεργασίας που βασίστηκε στη συγκατάθεσή σας πριν την ανάκλησή της. Επισημαίνεται, ωστόσο, ότι η ικανοποίηση αιτημάτων διαγραφής ή περιορισμού της επεξεργασίας ή αντίταξης, καθώς και η ανάκληση της συγκατάθεσης, εφόσον αφορούν σε δεδομένα που είναι απαραίτητα για τη συμμετοχή των δημιουργών στο διαγωνισμό ή την αρχειοθέτηση των πνευματικών δημιουργιών μέσω των πληροφοριακών συστημάτων του Θεάτρου, μπορεί να έχει ως αποτέλεσμα κατά περίπτωση τη μη συμμετοχή στο διαγωνισμό ή και την αδυναμία εντοπισμού των έργων ή τη μη αναφορά των δημιουργών.

**6. Πώς μπορείτε να ασκήσετε τα δικαιώματα σας;**
Μπορείτε να ασκήσετε τα παραπάνω δικαιώματά σας, χωρίς κόστος, υποβάλλοντας σχετικό αίτημα εγγράφως ή ηλεκτρονικά στην διεύθυνση info@prasinaloga.gr.
Μετά την παραλαβή του σχετικού αιτήματος, το Θέατρο θα προβεί σε όλες τις απαραίτητες και δυνατές ενέργειες, προκειμένου να ικανοποιήσει τα αιτήματά σας εντός ενός (1) μηνός από την παραλαβή τους, ενώ στην περίπτωση που αυτό δεν καταστεί εφικτό θα σας ενημερώσει για την παράταση της προθεσμίας αυτής κατά δύο (2) ακόμη μήνες.

**7.Πού διαβιβάζονται τα προσωπικά σας δεδομένα;**
Τα ανωτέρω προσωπικά δεδομένα ενδέχεται να διαβιβαστούν σε άλλα αποθετήρια εκπαιδευτικού ή πολιτιστικού περιεχομένου, (πχ. Ακαδημαικές πλατφόρμες), εφόσον υποστηρίζουν τους σκοπούς και τους στόχους της εκάστοτε έρευνας σε σχέση με την εκπαιδευτική μέθοδο για την χρήση της κούκλας. -Διαβίβαση σε άλλους αποδέκτες εκτός του Θεάτρου πραγματοποιείται μόνον εφόσον υφίσταται σχετική νόμιμη υποχρέωση.

**8.Πώς διασφαλίζεται η ασφάλεια των προσωπικών δεδομένων σας;**
 Το Εικαστικό Θέατρο Κούκλας «Πράσσειν Άλογα» λαμβάνει όλα τα κατάλληλα οργανωτικά και τεχνικά μέτρα για την ασφάλεια της επεξεργασίας των προσωπικών σας δεδομένων, όπως η εφαρμογή συστήματος ελέγχου πρόσβασης, συστήματος διαχείρισης ασφάλειας πληροφοριών και άλλων τεχνολογικών μέτρων προστασίας. Η εν λόγω επεξεργασία διενεργείται πάντα σύμφωνα με τον σχετικό Ευρωπαϊκό Κανονισμό.

**9. Με ποιον μπορείτε να επικοινωνήσετε για ζητήματα που αφορούν την επεξεργασία προσωπικών δεδομένων;**
 Έχετε πάντα τη δυνατότητα να επικοινωνήσετε για οποιοδήποτε ζήτημα αφορά την επεξεργασία των προσωπικών δεδομένων με την Υπεύθυνο Επικοινωνίας του Εικαστικού Θεάτρου Κούκλας «Πράσσειν Άλογα» στην ηλεκτρονική διεύθυνση info@prasinaloga.gr.
Σε περίπτωση παραβίασης των δικαιωμάτων σας για την προστασία των προσωπικών δεδομένων, έχετε το δικαίωμα να υποβάλλετε καταγγελία στην Αρχή Προστασίας Δεδομένων Προσωπικού Χαρακτήρα (www.dpa.gr)